CELEX: 32007R1322
Language: hu
Date: 2007-11-12 00:00:00
Title: A Bizottság 1322/2007/EK rendelete ( 2007. november 12. ) az integrált szociális védelmi statisztikák európai rendszeréről (ESSPROS) szóló, 458/2007/EK európai parlamenti és tanácsi rendeletnek az ESSPROS-alaprendszerben és a nyugdíjban részesülők moduljában használt megfelelő adattovábbítási formátumok, a továbbítandó eredmények és a minőségmérési feltételek tekintetében történő végrehajtásáról

13.11.2007   
            
            
               HU
            
            
               Az Európai Unió Hivatalos Lapja
            
            
               L 294/5
            
         
      A BIZOTTSÁG 1322/2007/EK RENDELETE
   
   (2007. november 12.)
   az integrált szociális védelmi statisztikák európai rendszeréről (ESSPROS) szóló, 458/2007/EK európai parlamenti és tanácsi rendeletnek az ESSPROS-alaprendszerben és a nyugdíjban részesülők moduljában használt megfelelő adattovábbítási formátumok, a továbbítandó eredmények és a minőségmérési feltételek tekintetében történő végrehajtásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az integrált szociális védelmi statisztikák európai rendszeréről (ESSPROS) szóló, 458/2007/EK európai parlamenti és tanácsi rendeletre (1) és különösen annak 7. cikke (1) és (2) bekezdésére,
   mivel:
   
               (1)
            
            
               A 458/2007/EK rendelet módszertani keretet hozott létre a statisztikáknak a Közösség javát szolgáló összehasonlítható alapon történő összeállítására, valamint határidőket szabott a ESSPROS-szal összhangban összeállított statisztikák továbbítására.
            
         
               (2)
            
            
               A 458/2007/EK rendelet 7. cikkének (2) bekezdése értelmében intézkedéseket kell hozni az ESSPROS-alaprendszerben és a nyugdíjban részesülők moduljában az adattovábbítás formátumával, a továbbítandó eredményekkel és a minőségmérés feltételeivel kapcsolatban.
            
         
               (3)
            
            
               Az ebben a rendeletben előírt intézkedések összhangban vannak a statisztikai programbizottság véleményével,
            
         ELFOGADTA EZT A RENDELETET:
   1. cikk
   Az intézkedések végrehajtása a 458/2007EK rendelet 7. cikke (2) bekezdésének megfelelően az ESSPROS-alaprendszer (rendszerenkénti és részletes juttatásonkénti mennyiségi és minőségi adatok), és a nyugdíjban részesülőkre vonatkozó modul tekintetében az I. és a II. mellékletekben meghatározott módon történik.
   2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. november 12-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 113., 2007.4.30., 3. o.
   
      I. MELLÉKLET
      MEGFELELŐ ADATTOVÁBBÍTÁSI FORMÁTUMOK ÉS TOVÁBBÍTANDÓ EREDMÉNYEK
      1.   MEGFELELŐ ADATTOVÁBBÍTÁSI FORMÁTUMOK ÉS TOVÁBBÍTANDÓ EREDMÉNYEK AZ ESSPROS-ALAPRENDSZERBEN
      1.1.   Rendszerek felsorolása
      Az alábbi információkat kell megadni, standard táblázatban:
      
                  1.
               
               
                  az egyes rendszerek azonosítására szolgáló sorszámot;
               
            
                  2.
               
               
                  az egyes rendszerek nevét;
               
            
                  3.
               
               
                  a név rövidítését (opcionális);
               
            
                  4.
               
               
                  a rendszereknek az Európai Bizottság és a tagállamok együttműködésével készült ESSPROS-kézikönyvben meghatározott kritériumok szerinti osztályozását.
               
            1.2.   Mennyiségi adatok
      A mennyiségi adatokról szóló ESSPROS-kérdőív a bevételeket, kiadásokat és a juttatások részletezését vizsgálja.
      1.2.1.   Adatok rendszerezése
      Az adatoknak azon naptári évek valamelyikére kell vonatkozniuk, amelyre az információt közölni kell (az integrált szociális védelmi statisztikák európai rendszeréről [ESSPROS] szóló 458/2007/EK rendelet I. mellékletével összhangban).
      Az éves adatok standard táblázata a következőkképpen épül fel:
      
                  —
               
               
                  a sorok a bevételek, kiadások és juttatások részletes osztályozásának felelnek meg,
               
            
                  —
               
               
                  az oszlopok a rendszerek – „a rendszerek felsorolása” c. táblázatban található – listájának felelnek meg (egy oszlop rendszerenként, plusz egy oszlop a rendszerek összesítéséhez),
               
            
                  —
               
               
                  amennyiben új rendszert adnak a listához, a táblázatba is egy új oszlop kerül.
               
            1.2.2.   A továbbítandó adatok
      A nemzeti valutában kifejezett adatokat minden évre az alapegység szintjén kell megadni; a legtöbb részletes adatot rendszerenként kell megadni (az összesített adatokat egy képlet szerint automatikusan számítják).
      1.2.3.   Referencia kézikönyv
      Az adatszolgáltatáskor alkalmazandó részletes osztályozást az Európai Bizottság és a tagállamok együttműködésével készült ESSPROS-kézikönyv 1. függeléke ismerteti.
      1.3.   Minőségi információ rendszerenként és részletezett juttatásonként
      A minőségi információról szóló ESSPROS-kérdőív az Európai Bizottság és a tagállamok együttműködésével készült ESSPROS-kézikönyv 2. függelékében ismertetett területeket vizsgálja.
      1.3.1.   Az adatok rendszerezése
      Az adatoknak azon naptári évek valamelyikére kell vonatkozniuk, amelyekre az információt közölni kell (az integrált szociális védelmi statisztikák európai rendszeréről [ESSPROS] szóló 458/2007/EK rendelet I. mellékletével összhangban).
      Az információ a következőkből tevődik össze:
      
                  —
               
               
                  az országban működő összes rendszerre vonatkozó információ,
               
            
                  —
               
               
                  az egyes rendszerekre vonatkozó konkrét információ külön-külön.
               
            1.3.2.   A továbbítandó adatok
      A tagállamoknak a minőségi információt rendszerenként és a juttatások részletezése szerint kell megadniuk vagy frissíteniük.
      1.3.3.   Referencia-kézikönyv
      A továbbítandó részletes információt az Európai Bizottság és a tagállamok együttműködésével készült ESSPROS-kézikönyv 2. függeléke ismerteti.
      2.   MEGFELELŐ ADATTOVÁBBÍTÁSI FORMÁTUMOK ÉS TOVÁBBÍTANDÓ EREDMÉNYEK A NYUGDÍJBAN RÉSZESÜLŐK MODULJÁBAN
      A nyugdíjban részesülőkről szóló ESSPROS-kérdőív egy standard táblázat.
      2.1.   Adatok rendszerezése
      Az adatoknak azon naptári évek valamelyikére kell vonatkozniuk, amelyekre az információt közölni kell (az integrált szociális védelmi statisztikák európai rendszeréről [ESSPROS] szóló 458/2007/EK rendelet I. mellékletével összhangban).
      Az éves adatok standard táblázata a következőkképpen épül fel:
      
                  —
               
               
                  a sorok a nyugdíjban részesülők kategóriáinak felelnek meg az Európai Bizottság és a tagállamok együttműködésével készült ESSPROS-kézikönyv 3. függelékében szereplő osztályozás alapján,
               
            
                  —
               
               
                  az oszlopok azoknak a rendszereknek felelnek meg, amelyeknél legalább egy nyugdíjban részesülő kategória szerepel.
               
            2.2.   A továbbítandó adatok
      A nyugdíjban részesülőkre vonatkozó adatokat évente kell megadni.
      Kérdőív
      A kérdőív olyan táblázat, amelybe csak azokat a juttatásokat kell beírni, amelyekkel kapcsolatban az adott országban kiadások merülnek fel. Ha új rendszer indul, az a táblázathoz adható, megtartva az azonos formátumot. Az adatgyűjtési lapon az információk országokra és/vagy évekre vannak lebontva.
      Referencia-időpont
      Az N évre vonatkozó összegyűjtött adatállomány a nyugdíjban részesülők számát jelenti a naptári év végén.
      Nemre vonatkozó adatok
      A nyugdíjban részesülők adatai nemenként vannak bontva. Ezek az adatok csak az összes rendszer összesítésének szintjén kötelezőek.
   
   
      II. MELLÉKLET
      A MINŐSÉGMÉRÉS FELTÉTELEI
      1.   A MINŐSÉGMÉRÉS FELTÉTELEI AZ ESSPROS-ALAPRENDSZERBEN
      1.1.   Pontosság és megbízhatóság
      1.1.1.   Mennyiségi adatok
      1.1.1.1.   Az adatforrások köre
      A tagállamoknak a következőkre vonatkozóan kell információt szolgáltatni:
      
                  —
               
               
                  a használt források típusai: regiszterek vagy más közigazgatási források, felmérések, becslések, stb.,
               
            
                  —
               
               
                  jelentések az adatok becsléséhez vezető problémákról (beleértve a késedelmeket is),
               
            
                  —
               
               
                  a különböző forrásokkal fedezett rendszerek,
               
            
                  —
               
               
                  adott esetben a különböző típusú források által érintett juttatások (ha „keresztforrásokat” használnak, pl. munkaerőköltség-felmérések).
               
            1.1.1.2.   A becslésekhez használt módszertanok és feltevések
      A tagállamoknak a következőkre vonatkozóan kell információt szolgáltatni:
      
                  —
               
               
                  becslések az olyan rendszerekre vonatkozóan, ahol adatok nem állnak rendelkezésre,
               
            
                  —
               
               
                  becslések a hiányzó bevételekre, kiadásokra és részletezett juttatásokra vonatkozóan:
                  
                              a)
                           
                           
                              ha az adatok teljessége hiányzik;
                           
                        
                              b)
                           
                           
                              ha egy juttatásnak vagy juttatáscsoportnak a lebontása hiányzik (pl. egy juttatás lebontása a rászorultság ellenőrzése alapján nyújtott, és nem a rászorultság ellenőrzése alapján nyújtott támogatásokra vagy egy funkcióhoz tartozó pénzbeli juttatások több részletezett juttatási kategóriára bontása).
                           
                        
            1.1.1.3.   A statisztikák módosításai
      A tagállamoknak a következőkre vonatkozóan kell információt szolgáltatni:
      
                  —
               
               
                  változások a használt adatforrásokban,
               
            
                  —
               
               
                  változások az adatbecsléshez használt módszerekben,
               
            
                  —
               
               
                  adatok felülvizsgálata forgalmi kiigazítások következtében (például a nemzeti számlákban történt korrekció),
               
            
                  —
               
               
                  adatok felülvizsgálata a végleges statisztikák rendelkezésre állása miatt,
               
            
                  —
               
               
                  adatok felülvizsgálata minőség-ellenőrzés miatt.
               
            1.1.2.   Minőségi információ
      Nem alkalmazható.
      1.2.   Összehasonlíthatóság
      1.2.1.   Mennyiségi adatok
      Földrajzi összehasonlíthatóság
      Ahhoz, hogy az Eurostat az országok közötti összehasonlíthatóságot értékelhesse, a tagállamoknak a következőkre vonatkozóan kell információt szolgáltatniuk:
      
                  —
               
               
                  a rendszerek általi lefedettség mértéke,
               
            
                  —
               
               
                  a bevételek, kiadások, és részletezett juttatások általi lefedettség mértéke,
               
            
                  —
               
               
                  azok az esetek, ahol az ESSPROS-módszertant nem alkalmazzák átfogó lista formájában.
               
            1.2.2.   Minőségi információ
      Nem alkalmazható.
      2.   A MINŐSÉGMÉRÉS FELTÉTELEI A NYUGDÍJBAN RÉSZESÜLŐK MODULJÁBAN
      2.1.   Pontosság és megbízhatóság
      2.1.1.   Az adatforrások köre
      A tagállamoknak a következőkre vonatkozóan kell információt szolgáltatni:
      
                  —
               
               
                  a használt források típusai; regiszterek vagy más közigazgatási források, felmérések, becslések, stb.,
               
            
                  —
               
               
                  jelentések az adatok becsléséhez vezető problémákról (beleértve a késedelmeket is),
               
            
                  —
               
               
                  a különböző forrásokkal fedezett rendszerek.
               
            2.1.2.   A kétszeres számlálás kezeléséhez és a becslésekhez használt módszertanok és feltevések
      A tagállamoknak a következőkre vonatkozóan kell információt szolgáltatni:
      
                  —
               
               
                  becslések az olyan rendszerekre vonatkozóan, ahol adatok nem állnak rendelkezésre,
               
            
                  —
               
               
                  a kétszeres számlálás kezelése:
                  
                              a)
                           
                           
                              egyetlen rendszeren belül egy nyugdíjkategóriára;
                           
                        
                              b)
                           
                           
                              a rendszerek között (egy nyugdíjkategóriára az összes rendszerben);
                           
                        
                              c)
                           
                           
                              a rászorultság ellenőrzése alapján nyújtott, és a nem a rászorultság ellenőrzése alapján nyújtott nyugdíjkategóriák között;
                           
                        
                              d)
                           
                           
                              az összesített kategóriák között.
                           
                        
            2.1.3.   A statisztikák módosításai
      A tagállamoknak a következőkre vonatkozóan kell információt szolgáltatni:
      
                  —
               
               
                  változások a használt adatforrásokban,
               
            
                  —
               
               
                  változások az adatbecsléshez használt módszerekben,
               
            
                  —
               
               
                  adatok felülvizsgálata a végleges statisztikák rendelkezésre állása miatt,
               
            
                  —
               
               
                  adatok felülvizsgálata minőség-ellenőrzés miatt.
               
            2.2.   Összehasonlíthatóság
      Földrajzi összehasonlíthatóság
      Ahhoz, hogy az Eurostat az országok közötti összehasonlíthatóságot értékelhesse, a tagállamoknak a következőkre vonatkozóan kell információt szolgáltatniuk:
      
                  —
               
               
                  a rendszerek általi lefedettség mértéke,
               
            
                  —
               
               
                  a nyugdíjban részesülők lefedettségének mértéke,
               
            
                  —
               
               
                  azok az esetek, ahol az ESSPROS-módszertant nem alkalmazzák átfogó lista formájában.
               
            3.   A MINŐSÉGI JELENTÉSEK ELKÉSZÍTÉSÉNEK MENETRENDJE
      3.1.   Az alaprendszerben
      A minőségi jelentések az alaprendszerről éves rendszerességgel készülnek. Az N. évre vonatkozó jelentést az N+2. év szeptember végéig kell továbbítani az Eurostathoz. Ennek alapján az Eurostat az N+2. év december végéig elkészíti és közzéteszi a benyújtott jelentések konszolidált változatát.
      3.2.   A nyugdíjban részesülők moduljában
      A minőségi jelentések a nyugdíjban részesülők moduljáról éves rendszerességgel készülnek. Az N. évre vonatkozó jelentést az N+2. év augusztus végéig kell továbbítani az Eurostathoz. Ennek alapján az Eurostat az N+2. év november végéig elkészíti és közzéteszi a benyújtott jelentések konszolidált változatát.